මේ අතර, එක්සත් ජාතික පක්ෂයේ මහලේකම් අමාත්‍ය අකිල විරාජ් කාරියවසම් කියා සිටියේ හෙට දිනයේ අයවැය විශිෂ්ඨ ලෙස ජයග්‍රහණය කිරීමේ හැකියාවක් තම කණ්ඩායම සතු බවයි.එමෙන්ම, ශ්‍රී ලංකා පොදුජන පෙරමුණ කොළඹ අද කැදවා තිබූ මාධ්‍ය හමුවකට එක්වෙමින් පාර්ලිමේන්තු මන්ත්‍රී රමේෂ් පතිරණ කියා සිටියේ අයවැය පරාජය කිරීමට විපක්ෂය කටයුතු කරන බවයි.ජනතා විමුක්ති පෙරමුණේ දේශපාලන මණ්ඩල සභික වසන්ත සමරසිංහ ද ඊයේ කොළඹ පැවති මාධ්‍ය හමුවකදී සදහන් කළේ අසාර්ථක අයවැය පරාජය කිරීමට තම පෙරමුණ ද ඊට විරුද්ධව ඡුන්දය ප්‍රකාශ කරන බවයි.කෙසේ වෙතත්, දෙමළ ජාතික සන්ධානය නියෝජනය කරන පාර්ලිමේන්තු මන්ත්‍රී මාවෙයි සේනාධිරාජා හිරු ප්‍රවෘත්ති අංශය කල විමසීමකදී කියා සිටියේ අයවැයට ඡන්දය ලබාදීම සම්බන්ධයෙන් හෙට උදෑසන රැස්වී තීරණයක් ගන්නා බවයි.update : Thursday, 04 April 2019 - 17.25---------------------------------------------------------------අයවැය සම්බන්ධයෙන් තීරණයක් ගන්න - සන්ධාන මන්ත්‍රී කණ්ඩායම රැස්වෙයිඅයවැයට ඡන්දය ලබාදීම සම්බන්ධයෙන් අවසන් තීරණයක් ගැනීම සදහා එක්සත් ජනතා නිදහස් සන්ධානයේ මන්ත්‍රී කණ්ඩායම මේ වනවිට රැස්වී තිබෙනවා.ඒ ජනාධිපති මෛත්‍රීපාල සිරිසේන සහ විපක්ෂ නායක මහින්ද රාජපක්ෂගේ ප්‍රධානත්වයෙන්.